मां व सौतेले भाई ने नाबालिग को पीटा
मरोदा में नाबालिग की उसकी सौतेली मां-पिता और सौतेले भाई ने बुरी तरह पिटाई की। नाबालिग को मारने के लिए सौतेले भाई ने कुल्हाड़ी लेकर दौड़ाया। इससे पूरे मोहल्ले में हंगामा मच गया। नाबालिग किसी तरह पड़ोस में रहने वाली महिला कमांडो के घर जाकर जान बचाई।
महिला कमांडो ने चाइल्ड लाइन के हेल्पलाइन पर फोन कर इसकी जानकारी दी। चाइल्ड लाइन ने नाबालिग को अपने पास रख लिया है। उसे सोमवार को सीडब्ल्यूसी के सामने प्रस्तुत करेगी। चाइल्ड लाइन के मुताबिक नेवई थाना अंतर्गत स्टेशन मरोदा निवासी नाबालिग शुक्रवार की शाम बाहर सहेली को छोड़ने चली गई थी। यह बात सौतेली मां और उसके भाई को नागवार गुजरा, उन्होंने नाबालिग को हाथ, मुक्का और बेल्ट से बुरी तरह पीटना शुरू कर दिया।
नाबालिग को बुरी तरह चोट आई है। नाबालिग के भाई ने उसे मारने के लिए कुल्हाड़ी लेकर दौड़ाया था। नाबालिग किसी तरह पड़ोस में रहने वाली महिला कमांडो के घर जाकर अपनी जान बचाई। महिला कमांडो ने तुरंत चाइल्ड लाइन को 1098 को फोन कर इस बात से अवगत कराया। चाइल्ड लाइन की टीम शनिवार की सुबह पहुंचकर नाबालिग को चाइल्ड लाइन लेकर आई है। बच्ची के शरीर में गंभीर चोट आई है। दूसरी तरफ चाइल्ड लाइन की टीम ने नेवई पुलिस को इस संबंध में जानकारी दी, नेवई पुलिस की टीम ने किसी प्रकार की कार्रवाई नहींं की है।
महिला कमांडों के घर में लिया शरण
नाबालिग को उसकी सौतेली मां और भाई अक्सर मारपीट करते है। कल रात को उसे मारपीट कर कुल्हाड़ी लेकर दौड़ाए थे। वह महिला कमाण्डो के घर भाग गई थी। उसकी जान बच गई। सोमवार को उसे सीडब्ल्यूसी में प्रस्तुत करेगी। भारती बीसेन,चाइल्ड लाइन दुर्ग
hin_Deva hin_Deva hin_Deva hin_Deva hin_Deva hin_Deva